Period: Ur III
Genre: Administrative
Transliteration:
<SURFACE>
5(diš) sila₃ kaš 5(diš) sila₃ ninda
dingir-kal lu₂ kin-gi₄-a lugal
u₄ ki-maš{ki}ta
ki lugal-še₃ ba-gen-na-a
5(diš) sila₃ kaš 5(diš) sila₃ ninda
hu-la-al lu₂ kin-gi₄-a lugal
u₄ kaskal {anše}kunga₂ zi-ku-um-še₃ im-gen-na-a
2(diš) sila₃ kaš 2(diš) sila₃ ninda
bu-lu-lu šuš₃
u₄ {anše}kunga₂ zi-ku-um-še₃ im-gen-na-a
5(diš) sila₃ kaš 5(diš) sila₃ ninda
šeš-kal-la aga₃-us₂ lugal tu-ra
u₄ en-nu-ga₂ še buru₁₄-ka-še₃ im-gen-na-a lu₂ sa-gaz ke₄ in-sag₃-ga
<SURFACE>
5(diš) sila₃ kaš 5(diš) sila₃ ninda
a-hu-ba-qar lu₂ kin-gi₄-a lugal
u₄ erin₂ še geš ra-ra zi-zi-de₃ im-gen-na-a
3(diš) sila₃ kaš 2(diš) sila₃ ninda
dam...na lu₂ kin-gi₄-a lugal ur-nigar{gar} ša₁₃-dub-ba
u₄ ki ensi₂-ka-še₃ im-gen-na-a
2(diš) sila₃ kaš 2(diš) sila₃ ninda
lugal-amar-ku₃ lu₂-ur₃-ra
u₄ mun-gazi-še₃ im-gen-na-a
<BLANK_SPACE>
zi-ga iti ezem{d}li₉-si₄
mu en {d}inana unu{ki}ga maš₂-e in-pa₃
<SURFACE>
u₄ 1(u)-kam

Cuneiform:
<SURFACE>
𒐊𒋡𒁉𒐊𒋡𒃻
𒀭𒆗𒇽𒆥𒄄𒀀𒈗
𒌓𒆠𒈦𒆠𒋫
𒆠𒈗𒂠𒁀𒁺𒈾𒀀
𒐊𒋡𒁉𒐊𒋡𒃻
𒄷𒆷𒀠𒇽𒆥𒄄𒀀𒈗
𒌓𒆜𒀲𒁇𒀭𒍣𒆪𒌝𒂠𒅎𒁺𒈾𒀀
𒈫𒋡𒁉𒈫𒋡𒃻
𒁍𒇻𒇻𒅖
𒌓𒀲𒁇𒀭𒍣𒆪𒌝𒂠𒅎𒁺𒈾𒀀
𒐊𒋡𒁉𒐊𒋡𒃻
𒋀𒆗𒆷𒂆𒍑𒈗𒌅𒊏
𒌓𒂗𒉡𒂷𒊺𒂙𒅗𒂠𒅎𒁺𒈾𒀀𒇽𒊓𒄤𒆤𒅔𒉺𒂵
<SURFACE>
𒐊𒋡𒁉𒐊𒋡𒃻
𒀀𒄷𒁀𒃼𒇽𒆥𒄄𒀀𒈗
𒌓𒂟𒊺𒄑𒊏𒊏𒍣𒍣𒉈𒅎𒁺𒈾𒀀
𒐈𒋡𒁉𒈫𒋡𒃻
𒁮...𒈾𒇽𒆥𒄄𒀀𒈗𒌨𒌋𒌓𒆤𒃻𒂷𒁾𒁀
𒌓𒆠𒉺𒋼𒋛𒅗𒂠𒅎𒁺𒈾𒀀
𒈫𒋡𒁉𒈫𒋡𒃻
𒈗𒀫𒆬𒇽𒃡𒊏
𒌓𒁵𒓈𒂠𒅎𒁺𒈾𒀀
<BLANK_SPACE>
𒍣𒂵𒌗𒂡𒀭𒉈𒋜
𒈬𒂗𒀭𒈹𒀕𒆠𒂵𒈧𒂊𒅔𒅆𒊒
<SURFACE>
𒌓𒌋𒄰